Keisarikunnan ilmanlaatu

llmanlaatu vaihtelee
taivaalla sektorista riippuen huomattavasti ja vaikuttaa myös huomattavasti
maankamaran eloon. Painovoiman vaikutuksesta ilmanlaatu on taivaalla parempi,
kuin maassa, sillä saastepilvet ja savusumu tiivistyvät lähelle maanpintaa.

hahmottamiseksi on luotu taulukko, jossa ilman laadulle on annettu seuraavat arvot:

##### 0-50: Hyvä.

Ilmanlaatu on tyydyttävä ja ilmansaasteet eivät aiheuta terveysongelmia väestölle.

##### 51-100: Kohtalainen.

Ilmanlaatu on hyväksyttävä, mutta voi olla kohtalainen uhka pienelle osalle väestöstä. Aktiivisten lasten ja aikuisten, sekä ihmisten, joilla on hengitystiesairauksia, tulisi rajoittaa pitkäaikaista rasitusta ulkona.

##### 101-150: Epäterveellinen herkille ryhmille.

Herkille henkilöille voi tulla terveysvaikutuksia. Tavallisella väestöllä ei ole todennäköisiä vaikutuksia. Aktiivisten lasten ja aikuisten, sekä hengitystiesairauksista kärsivien ihmisten tulisi rajoittaa pitkäaikaista rasitusta ulkona.

##### 151-200: Epäterveellinen.

Jokaisella saattaa ilmetä terveysvaikutuksia ja herkillä saattaa esiintyä vakavampia terveyshaittoja, kuten sydämen ja keuhkojen rasittumista. Aktiivisten lasten ja aikuisten sekä hengitystiesairauksista kärsivien ihmisten tulisi välttää pitkäaikaista rasitusta ulkona.

##### 201-300: Erittäin epäterveellinen, aiheuttaa olosuhteellisia terveyshaittoja.

Terveyshaittojen vaikutukset kattavat koko väestön, ja keuhkojen vaurioitumista voi tapahtua. Aktiivisten lasten, aikuisten sekä hengitystiesairauksista kärsivien ihmisten tulisi välttää kaikkea rasitusta ulkona.

##### 300- : Vaarallinen. Terveysriski jokaiselle.

Jokaisella saattaa esiintyä vakavia terveysriskejä. Jokaisen tulisi välttää rasitusta ulkona.

### Ilmanlaatu sektorityypeittäin

**Sotasektoreilla** ilmanlaatu on lähestulkoon aina taivaassa noin 200 ja siihen vaikuttaa mm. sakeana ympärillä
leijailevat ruuti- ja savupilvet, joista johtuu sektorien erittäin huono

näkyvyyskin. Alusten sisätiloihin on rakennettu ilmanpuhdistimia, mutta ulkokansilla ja liitorauskuissa suositellaan käyttämään hengityssuojia. Maassa näillä alueilla puolestaan ilmanlaatu putoaa alle 200:n, huonoimpina päivinä jopa 270:een.

**Suuren riskin sektoreilla**
ilmanlaatu on
useimmiten noin 170, ellei sota leviä näille sektoreille, joka laskee
ilmanlaatua 200:aan. Sotasektoreilta leviävät pilvet alkavat haihtua suuren
riskin sektoreille saapuessaan ja täällä näkyvyys on jo tarpeeksi hyvä, jotta
lääkintä- ja varastoalukset pääsevät ajoissa mahdollisesti leviävän sodan
jaloista sivuun. Maankamaralla alueiden ilmanlaatu on pääsääntöisesti 220.

**Turvallisilla sektoreilla** ilmanlaatu on pääsääntöisesti 150, paitsi
sektoreilla N1 ja N2, joilla sodan saasteet ovat päässeet haihtumaan ja
laskeutumaan sen verran, että niillä on useimmiten mitattavissa ilmanlaaduksi
jopa 120. Ilma alkaa olla jo kirkasta, vaikka siinä saattaa esiintyä ajoittain
ruudin tai savun hajua. Maassa alueiden ilmanlaatu on pääsääntöisesti 200. Grønlandin
sekä Ruandan alueet ovat ainoat sotasektoreita lähimpänä olevat maanpäälliset
alueet, joilla ilmanlaatu kohoaa "erittäin epäterveellisestä"
"epäterveellinen" -asteikolle.

**Tuottavat ja**
**siviilisektorit** ovat ainoita kansallisia sektoreita, jotka sijainnistaan riippuen
kontrolloivat ilmanlaatuaan. Tästä huolimatta vilkkaimmilla siviilisektoreilla
ja aseita valmistavilla sektoreilla ilmanlaatu on ainoastaan 120, mutta
haja-asutuimmilla ja ruokaa viljelevillä sektoreilla ilmanlaatu on saatu jopa
70:een, joka on keisarikunnan rahvaan kansan puhtainta ilmaa. Näillä
puhtaimmilla sektoreilla happiturismi on erittäin suosittua juuri puhtaan ilman
perässä. Maassa kaikesta huolimatta ei päästä näilläkään sektoreilla niin
hienoihin lukemiin; siviili- ja tuotantosektorien alapuolella oleva ilma on
puhtaimmillaankin vain 101, mutta 120 tai jopa 150:kään ei ole poikkeus.

**Keisarilliset sektorit** omaavat Keisarikunnan
parhaat ilmansuodattimet ja ovat maailman ainoat sektorit joilla voidaan
ilmanlaadun olevan kiitettävän hyvää, sen kohotessa asteikolle 50.

### Happiturismi

Happi tarkoittaa elämää. Puhtaana se ei maistu tahi haise
millekään, ja kulkee vaivattomasti ihmisten keuhkoissa. Kun lapsi syntyy, ennen
ensimmäistä parkaisuaan hän vetäisee pienet keuhkonsa täyteen suloista ilmaa –
ja kun vanhus viimeisen kerran sulkee silmänsä, hän henkäisee keuhkonsa
tyhjäksi.

Elämänsä huippua elävien Keisarikunnan siviilisektorien asukkaiden
ei tarvitse enää matkustaa pitkiä matkoja jäätiköiden ja vuoristojen lähistölle
puhtaamman ilman perässä, sillä luvan saaneet Keisarilliset tavernat myyvät
myös puhdasta hengitysilmaa. Kuin hienostunut viini, tuo nektarinpehmeä happi
tarjoillaan asiakkaan niin halutessa joko hengityspullosta tai huoneessa, joka
on verhottu ilmaa parantavin suoloin ja kasvein.

Puhdas ilma on kuitenkin edelleen tärkeimpiä matkailutuottoja
sektoreille, joiden ilmanlaatu on kohtalainen (51-100). Tällaisille alueille on
perustettu hengitysteattereja ja keuhkosalonkeja, joissa jäätikkö- tai
vuoristo-ilmaa on vahvistettu alhaalta päin mäntyjen, pinjojen ja kuumepuiden
parantavilla metsillä.

Hengitysteatterit ovat valtaisia, portaittain nousevia
avoimia oleskeluleyhyreitä tai –seisakkeita, joiden alimmat kerrokset on
varustettu kuumavetisillä kylpyammeilla. Ylimmät kerrokset taas on varustettu
kaukoputkin, joista saa katsella ympäröivien alueiden luontoa.
Hengitysteatterit ovat tapahtumapaikka kaikenlaiselle terveyttä edistävälle
toiminnalle.

Keuhkosalongit ovat pienempiä paikkoja seisakkeiden
yhteydessä, jossa hoidetaan hapenpuutteesta aiheutuneita kudosvaurioita ja
tulehdustiloja. Salonkien työntekijät ovat koulutetut hoitamaan muun muassa konemiehien
ja pannuhuoneissa työskentelevien keuhkotauteja.

Kaiken kaikkiaan Keisarikuntamme ilmanlaatutilannetta
pyritään kontrolloimaan siten, että ainakin joitakin puhtauden tyyssijoina
tunnettuja alueita säilyisi rikkaan hengitysilman saamiseksi.